Referat møte i Læringsmiljøutvalget 02.06.2026 
 
Til stede: Lars Solberg (møteleder), Anita Gundrosen, Rolf-Eirik Bexrud, Kristoffer Toldnes Cumming (vara for Nina Fladeby), Sunnøve M. Sønderby, Ole-Andreas Gussøy Vorland, Ingrid Kvalheim, Solveig Berge (referent).  
Til stede (observatører): Elise Ager, Morten Solberg Møller, Anne-Lise Eng
Forfall (faste medlemmer): Mette Mo Jakobsen
Forfall (observatører): Soad Hirkjølen, Aina Karlstad 

Sak 00/2026: Godkjenning av saksliste og innkalling. Innmelding av saker til eventuelt.
Godkjent. Ingen saker til eventuelt.
Sak 00/2026: Godkjenning av referat fra 24.03.2026.  
Godkjent.
Sak 1/2026: Kort orientering fra Studentparlamentet om pågående saker/arbeid knyttet til læringsmiljøet v/Lars Solberg.
· Vi arrangerer studentkonferanse 3. juni. Dette er et nytt konsept og skal være et møte mellom HiØs ledelse og studentrepresentanter. Målsetning er å knytte studentrepresentanter og ansatte tettere sammen i arbeidet. Tema i år er: Studentengasjement og institusjonelt selvbilde (knyttet mot HiØs omdømmerapport). 
· AU i SpiØ er for tiden på rundtur i Østfold for å møte ordførerne: bli kjent med hverandre, diskutere kollektivtilbud, sosiale soner og studiemiljø i byene. 
· Vi jobber med opplæring av nytt AU. Lars Solberg er valgt inn på nytt og fortsetter som nestleder, og Einar Evensen er valgt som ny studentleder fra høst - 26. 
· Studentrepresentanter til LMU velges 11. juni.

Sak 2/2026: Kort orientering om pågående arbeid/saker knyttet til læringsmiljøet i UU v/Mette Mo Jakobsen. 
· Det arbeides med en revisjon av HiØs kvalitetssystem.
· Institusjonelt prosjekt Pedagogisk utvikling innen vurdering etableres – Fokus på vurdering som fremmer læring​.
· Det vurderes om BIP- Blandet intensivprogram/«Blended intensive programme skal etableres ved HiØ. BIP er et lærings- og undervisningsformat som skal legge til rette for innovativt samarbeid og mobilitet mellom partneruniversiteter i Erasmus+. ​ En BIP kombinerer en kortere fysisk mobilitet med en obligatorisk digital komponent. Den fysiske mobiliteten skal ha en varighet på 5-30 dager. Den digitale komponenten inngår som en del av læringsutbyttet for deltakerne i BIPen. ​
· Fakultetene har deltatt i UU og delt sine erfaringer med arbeid med studieporteføljeutvikling. 
Sak 16/2026: Orienteringssak ved LMUs leder, v/Lars Solberg.
· Studentombudets årsrapport er tilgjengelig for gjennomlesing. Studentombudet var ikke tilgjengelig for å presentere rapporten. LMU inviterer studentombudet til et av høstens møter.
Sak 17/2026: Si ifra kvartalsrapport, orienteringssak v/Anita Gundrosen
LMU ble orientert om innkomne saker til Si ifra for første kvartal 2026.
Sak 18/2026: Status for mentorordningen God start, orienteringssak v/Solveig Berge.
Koordinator for mentorordningen God start orienterte om utvikling av ordningen:
· Utvidelse til flere studieprogrammer: God start startet opp i 2023 med fire studieprogrammer og har nå økt til å omfatte 12 studieprogrammer på Fakultetene HVO og IIØ. 
· Økning i antall mentorer: Det er nå totalt 28 mentorer i ordningen. En jevn økning fra 2023.
· Overføring av ansvar til fakultetene: God start vokser seg større og er dermed avhengig av mer støtte fra fakultetene i arbeidet, spesielt fra instituttledere og emneansvarlige.  Overføring av ansvar dreier seg i hovedsak om:
· Økonomisk ansvar:
· God start er foreløpig finansiert av strategiske midler
· Fra budsjettåret 2027 skal finansieringen deles mellom fakultetene og Utdanningsavdelingen
· Administrativt ansvar:
· Koordinator for God start skal fortsatt høre til Utdanningsavdelingen
· Ansvar for rekruttering, opplæring, «personaloppfølging».
· NYTT: Fakultetene tar ansvar for timeplanlegging (tidspunkt for mentorgruppemøter) samt koordinering av oppstartsmøter mellom emneansvarlige og mentorer.
· Faglig ansvar:
· Emneansvarlige fortsetter å ha ansvaret for å støtte mentorene i deres arbeid gjennom semesteret rundt faglige utfordringer/spørsmål.

Sak 19/2026: Orientering fra Dialogmøtet med fakultetene og studentrådene, orienteringssak v/Lars Solberg
Arbeidsutvalget til LMU gjennomførte et dialogmøte med fakultetene og studentrådene den 20. mai. Utvalgsleder gav en oppsummering av de viktigste punktene fra møtet. 
Til stede på møtet var to representanter fra faglig ledelse på hvert fakultet, samt en representant fra hvert av studentrådene. Tematikk for møtet var:
· Studenttrivsel – det psykososiale og det fysiske læringsmiljøet
· Studentmedvirkning - Det organisatoriske læringsmiljøet
· Det digitale / pedagogiske læringsmiljøet
Oppsummeringer: 
Det som fungerer godt: 
· Kombinasjonen av faglige og sosiale tiltak har tydelig positiv effekt på trivsel og tilhørighet. 
· Lavterskeltiltak, som eksempelvis uformelle samlinger med mat, kullrom og, skrivekvelder, bidrar til god deltakelse og sosial trygghet. 
· Tett oppfølging av studenter (tilgjengelige ansatte, trinnkoordinatorer, små tiltak) virker styrkende på læringsmiljøet. 
· Studentengasjement gjennom linjeforeninger fungerer godt og treffer også studenter som ellers ikke deltar i f.eks. studentdemokratiet. 
· Der det er etablert, fungerer dialogen mellom studentråd og ledelse godt, særlig gjennom faste møtearenaer (som eksempelvis Frokostmøter på HVO). 
· Studentrådene har startet arbeidet med å gjøre Programtillitsvalgtordningen mer oversiktlig. Eksempelvis har HVO-rådet utarbeidet en rollebeskrivelse som brukes aktivt. Opplæringen av Programtillitsvalgte (PTV) er utbedret og satt i system med et samarbeid mellom HiØ og SpiØ 
 
Gjennomgående utfordringer: 
· Lavt engasjement fra majoriteten av studentene – det er ofte de samme som deltar i tiltak og aktiviteter. 
· Grad av engasjement fra Programtillitsvalgte (PTV) er svært varierende. Noen vet ikke at de har rollen, og andre er usikre på hva rollen innebærer.  
· Systemet for valg av PTV, oversikt over hvem som er PTV og kommunikasjon med PTV er ikke tilfredsstillende. 
· Master- og deltidsstudenter deltar i mindre grad i studentdemokrati og læringsmiljøarbeid (gjelder ikke integrert fem-årig master) 
· Opplevelse av anonymitet i store studieprogram svekker studentenes tilhørighet. 
· Ulik praksis i læringsplattformen Canvas skaper uoversiktlighet for studenter. 
 
Viktige utviklingsområder: 
· Studentengasjement og medvirkning (organisatorisk læringsmiljø) 
· tydeligere struktur og oppfølging av PTV-ordningen 
· bedre oversikt over hvem som er tillitsvalgte 
· viktig at ledelsen tar en mer aktiv rolle i å initiere dialog med PTV. 
·  Campus som et attraktivt sted å være og å lære: (fysisk- og psykososialt læringsmiljø) 
· bedre fysiske soner for arbeid og sosialt liv 
· flere lavterskel møtepunkt mellom studenter og ansatte – både formelle læringssituasjoner og andre uformelle arenaer for samhandling  
· forslag om felles «storefri» eller pauser midt på dagen, som gir rom for aktivitet og samhandling  
·  Pedagogisk og digitalt læringsmiljø 
· tiltak som gjør studenter tryggere på å delta faglig, eksempelvis gjennom mer aktiviserende undervisningsformer som gir lavere terskel for deltakelse 
· store variasjoner i studentenes digitale kompetanse gir behov for:  
· felles minimumsnivå på opplæring 
· tydeligere struktur og standarder i Canvas 

Innspill fra studentmedlemmene i LMU til saken: Det er ønskelig med en vurdering om det kan stille to studenter fra hvert av rådene, slik at det blir likt antall studenter og ansatte fra hvert fakultet. Arbeidsutvalget tar dette innspillet med seg i planleggingen av neste års dialogmøte.

Sak 20/2026: SiØ, Halden studentsamfunn (HSS) og Fredrikstad studentsamfunn (FSS) orienterer om sitt arbeid med læringsmiljøet, orienteringssak v/Morten Solberg Møller (SiØ), Einar Evensen (HSS) og Eirik Aursnes (FSS), 35 min.
Studentsamskipnaden og studentsamfunnene orienterte LMU om aktiviteter og tiltak de har gjennomført i året som gikk, samt om planer de har for studieåret som kommer.
SiØ ønsker spesielt å trekke frem:
· Treningstilbudet, yoga og crossfit, som har blitt godt brukt av studentene. Treningene foregår i gruppe og har resultert i sosiale miljøer. 
· Breakfast club – gratis frokoster i kantina. Varierende oppmøte, men en del faste som har sosiale frokoster. 
· Det blir en gjenbruksdag igjen i Halden, og en mindre gjenbruksdag i Fredrikstad.
· Bokhandelen på Remmen blir omgjort til en sosial sone hvor studentene kan sitte og jobbe. 
· SiØ råd og helse har vært underbemannet over en lengre periode, men fra august er vi tre på 100% - 50/50 på begge campuser. 
HSS ønsker spesielt å trekke frem:
HSS jobber for et attraktivt studentmiljø og arrangerer sosiale arrangementer. Det er syv roller i HSS: leder og nestleder, personalansvarlig (for frivillige), lag- og foreningsansvarlig, økonomiansvarlig, informasjonsansvarlig (nettsider + referater) og kommunikasjonsansvarlig. 
Dette har vi gjennomført: 
· Laget barkart for mocktails i Aud6
· Satt flere rutiner for hvordan årsmøtet skal gjennomføres
· Skrevet en samarbeidsavtale med HiØ
· Jobber med å utvikle en ny løsning for hvordan idrettsforeningene våre fungerer. Syv forskjellige foreninger under HSS. Volley, fotball, brettspillklubb, roklubb, børsklubb, Asian food club. Spillutvikling er avviklet. Foreningene har god drift med godt oppmøte.  
Arrangementer: 
· åtte quizer høst og 11 denne våren. På quiz har vi temaer; vi pynter Aud 6 (påskequiz, julequiz, after ski quiz – veldig populært! Norge-tema quiz, pysjamas-tema, Night of the Oscars – med premier til beste antrekk. Svært godt oppmøte på quizer. Alle våre arrangementer er på engelsk (rundt 30-40% av deltakerne er internasjonale studenter).
· På Semester-LAN har det vært rundt 100 innom, og ca. 60 med fast plass hele helgen. 
Samarbeid med andre: vi har en sterk tilknytning til linjeforeningen Enigma – godt samarbeid med dem rundt fellesarrangementer. Det vi gjør med Enigma er åpent for alle, ikke bare IT-studenter. Vi har også hatt et samarbeid med en pub i byen med gratis buss.  
Det blir en lag- og foreningsdag i midten av august. Her blir det informasjon for nye studenter om hva de kan engasjere seg i. Stands i Vrimle. Antakelig i Fredrikstad også. 

FSS ønsker spesielt å trekke frem:
· Organisering av FSS: leder, arrangementsansvarlig, SoMe- ansvarlig, baransvarlig. Fått en ny idrettsansvarlig for å få mer struktur og bedre oppmøte. I tillegg er det tre styremedlemmer.
· Våre quizer har stadig økende oppmøte, vi har litt plassproblemer da vi kun har caféområdet i H1.
· Innledet et samarbeid med Los Tacos med tanke på premier i ulike arrangementer.
· Arbeid med å få opp en studentkro: vi ønsker å bruke H1 mer aktivt, og utvide arealet der slik at vi har plass for flere. Vi jobber med Seksjon for eiendom for løsninger rundt dette.
· Jobber med å utvikle lokale samarbeid, med eks. Saints og Værstehangaren som ønsker å ha studentarrangementer gjennom året. Vi jobber også med å få reduserte priser på Matværste. 

Det er ellers verdt å merke seg at hvor HSS har mest fokus på å utvikle og arrangere campusaktiviteter, så har FSS mest fokus på å utvikle samarbeid med næringslivet i Fredrikstad / aktører i bybildet.

LMU verdsatte denne orienteringen fra studentsamfunnene og ønsker å fortsette med dette.

Sak 21/2026: Orientering om bruk av prispenger for Læringsmiljøprisen 20024, orienteringssak v/Ole-Andres Gussøy Vorland.
I 2025 mottok avgangsstudent Ingvild Kjenne Læringsmiljøprisen 2024 for sitt arbeid med læringsmiljøet på HiØ. Prispengene på 10 000 kr ble videreført til Fredrikstad studentsamfunn, som fikk benytte det i sitt arbeid. FSS sin avtroppende leder orienterte utvalget om prispengene var benyttet inn mot Semester-LAN i Halden (busstilbud mellom Fredrikstad og Halden) samt et fast styremedlem fra Fredrikstad. Videre var det benyttet penger til ulik snacks og pizza i forbindelse med quiz og eksamens-boost til studenter.

Sak 22/2026: Forberedelse av LMUs årsrapport 2025/2026, diskusjonssak v/Lars Solberg.
Utvalget ble invitert til å bidra med innspill og diskusjon rundt LMUs årsrapport, som skal leveres til Høgskolestyret i september. 
Utvalget ble delt inn i grupper og diskuterte følgende:
· Hvilke saker vil dere fremheve fra LMUs arbeid i året som gikk? ​
· Hvilke saker mener dere det er viktig at høgskolestyret følger opp (råd og anbefalinger fra LMU)? ​
· Hva må eventuelt følges videre opp fra LMUs årsrapport fra forrige studieår (som eventuelt fortsatt ikke er fulgt opp av HiØ)? ​
· Forslag til hvordan årsrapporten kan utformes – er det noe som bør endres på for å gjøre den tydeligere, enklere, mer leservennlig osv.

Gruppenes innspills tas med inn i arbeidet med årsrapporten.

Årets siste møte ble avsluttet med å takke av medlemmene som er ferdige med sin periode i LMU:
Nina Fladeby
Mette Mo Jakobsen
Ingrid Kvalheim
Sunnøve M. Sønderby
Ole-Andreas Gussøy Vorland

